રાજ્ય સરકારે હવે, અમદાવાદ મહાનગરનું નામ કર્ણાવતી કરવાની દિશામાં વિચારણા શરુ કરી છે અને તે દિશામાં પ્રયત્ન કરી રહી છે. નાયબ મુખ્યમંત્રી નીતિન પટેલે મંગળવારેની સાંજે, સરકાર દ્વારા લેવાયેલા ત્રણ નિર્ણયોની જાહેરાત પત્રકાર પરિષદમાં કરી હતી. તે દરમ્યાન દેશના અન્ય રાજ્યોમાં અને ખાસ કરીને ઉત્તરપ્રદેશમાં કેટલાક શહેરો-સ્થાનોના નામ બદલાઈ રહ્યાં હોવાના ઉલ્લેખ સાથે ગુજરાતમાં પણ મહાનગર અમદાવાદનું નામ બદલવા બાબતે રાજ્ય સરકારનું વલણ જાણવા અંગે પ્રશ્ન પૂછાયો હતો. જેના જવાબમાં નાયબ મુખ્યમંત્રીએ એવી સ્પષ્ટતા કરી હતી કે, ગુજરાત સરકાર પણ આ બાબતે વિચારી રહી છે.